**E L Ő T E R J E S Z T É S**

**Litér Község Önkormányzata Képviselő-testületének**

**2016. november 23-i ülésére**

**Tisztelt Képviselő-testület! Tisztelt Humán Értékek Bizottsága!**

A gyermekek védelméről és a gyámügyi igazgatásról szóló 1997. évi XXXI. törvény 148. § (2) bekezdése értelmében a bölcsődei ellátás keretében biztosított gyermekétkeztetésre vonatkozó személyi térítési díj mellett a bölcsődei ellátás keretében nyújtott gondozásra is személyi térítési díj állapítható meg.

Az intézményi térítési díjat több szolgáltatás és ellátás nyújtása esetén szolgáltatásonként kell meghatározni.

Az intézményi térítési díjat a szolgáltatási önköltség és a normatív állami hozzájárulás különbözete képezi.

Ennek figyelembevételével az 1 főre jutó költség 2.820.-Ft.

A költségvetési törvény alapján a bölcsődei normatíva 1 főre jutó összege 494.100.-Ft. A normatíva összege a költségvetési törvény által meghatározott 230 gondozási nap figyelembevételével 2.148.-Ft/nap. Az intézményi térítési díj napi összege 672.-Ft/fő.

A fenti törvény 147. § (2) bekezdése szerint „A bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra, valamint a gyermekétkeztetésre vonatkozóan.

A bölcsődei személyi térítési díj megállapításánál figyelembe kell venni a család rendszeres havi jövedelmét. A gyermekek napközbeni ellátása esetén, ha annak keretében étkezést is biztosítanak a személyi térítési díj összege a család jövedelmének 25 %-át nem haladhatja meg.

A fenntartónak jogában áll, hogy az intézményi térítési díjat a jogszabály szerint számított és dokumentált összegnél alacsonyabb összegben állapítsa meg, vagy 0-ban határozza meg. Bölcsőde esetében a szabályozás a fenntartóra bízza annak eldöntését, hogy él-e a lehetőséggel és bevezeti-e a gondozásért kérhető személyi térítési díjat.

A bölcsődében a gondozási díj bevezetését nem javasolom, nem akarok újabb terhet róni a családokra, mivel a szülőket már anyagilag nem lehet tovább terhelni.

Litér, 2016. november 15.

Szedlák Attila sk

polgármester

**Litér Község Önkormányzata Képviselő-testületének**

**…./2016. (…….) Önkormányzati rendelete**

**a személyes gondoskodást nyújtó gyermekvédelmi alapellátás (bölcsőde ) személyi térítési díjáról**

Litér Község Önkormányzatának Képviselő-testülete a Magyarország helyi önkormányzatokról szóló 2011. évi. CLXXXIX. törvény 13. § (1) bekezdés 8. pontja, valamint a gyermekek védelméről és gyámügyi igazgatásról szóló 1997. évi XXXI. törvény (a továbbiakban. Gyvt.) 29. § (1) és a 148. § (5) bekezdésében foglalt felhatalmazás alapján az alábbiakat rendeli el:

1. § A képviselő-testület – figyelemmel a személyes gondoskodást nyújtó gyermekjóléti alapellátások és gyermekvédelmi szakellátások térítési díjairól szóló 328/2011. (XII.29.) Korm. rendelet 9. §-ára – az alábbiak szerint rendelkezik:

2.§ (1) Bölcsőde esetén a gondozásra számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének különbözete.

3. § (1) A személyes gondoskodást nyújtó gyermekvédelmi alapellátás (bölcsőde) önköltségének, intézményi térítési díjának, valamint a személyi térítési díjának mértéke:

|  |  |  |  |  |
| --- | --- | --- | --- | --- |
| **Szolgáltatás** | **Önköltség**  **(Ft)** | **Normatíva**  **(Ft)** | **Intézményi térítési díj napi összege**  **Ft/fő** | **Fenntartó döntése:**  **évi személyi térítési díj napi összege**  **Ft/fő** |
| **Bölcsődei ellátás gondozási díj** | **2820** | **2148** | **672** | **0** |

4. § (1) Jelen rendelet a kihirdetést követő nap lép hatályba.

(2) Hatályát veszti a személyes gondoskodást nyújtó gyermekvédelmi alapellátás (bölcsőde) személyi térítési díjáról szóló 3/2012. (III. 5.) önkormányzati rendelet.

Szedlák Attila Bencze Éva

polgármester jegyző

INDOKLÁS

**a személyes gondoskodást nyújtó gyermekvédelmi alapellátás (bölcsőde ) személyi térítési díjáról szóló rendelethez**

**Általános indoklás**

Litér Község Önkormányzatának Képviselő-testülete a Magyarország helyi önkormányzatokról szóló 2011. évi. CLXXXIX törvény 13. § (1) 8. pontja, valamint a gyermekek védelméről és gyámügyi igazgatásról szóló 1997. évi XXXI. törvény

(a továbbiakban Gyvt.) 29. § (1) és a 148. § (5) bekezdésében foglalt felhatalmazás alapján megalkotta a személyes gondoskodást nyújtó gyermekvédelmi alapellátás (bölcsőde) személyi térítési díjáról szóló 3/2012. (III. 5.) önkormányzati rendeletét. (a továbbiakban: Rendelet)

A Rendelet meghatározza a személyes gondoskodást nyújtó gyermekvédelmi alapellátás (bölcsőde) önköltségének, intézményi térítési díjának, valamint a személyi térítési díjának mértékét.

Az intézményi térítési díjat a szolgáltatási önköltség és a normatív állami hozzájárulás különbözete képezi. Ennek figyelembevételével az 1 főre jutó önköltség 3.085.-Ft./fő/nap.

A Rendelet módosítását a szociális ágazati pótlékok bevezetése és a minimálbér változása indokolta.

**Hatásvizsgálat**

**Társadalmi hatás:** nincs

**Gazdasági hatása:** Az étkeztetést biztosító intézmény továbbra is 0 Ft összegben tudja biztosítani a gyermekek részére az étkeztetést.

**Környezeti hatása:** Nincs

**Egészségi következménye:** Nincs

**Adminisztratív terheket befolyásoló hatása:** Nincs

**Az önkormányzati rendelet megalkotásának szükségessége, elmaradásának várható következményei:**

Jogszabályi kötelezettség a rendelet megalkotása.

**Az önkormányzati rendelet alkalmazásához szükséges feltételek:** adottak